Bine ai venit in lumea sunetelor vechi si noi românești! Te invităm sa iei parte la pregătirea lansării proiectului la Paris in 5 Decembrie!

Avem nevoie de sprijinul tău pentru a putea prezenta rezultatul muncii noastre în primă fază la Paris, unde vom lansa proiectul în data de 5 decembrie la sediul Institutului Cultural Român.

Evenimentul este organizat de Liga Studenților Români din Străinătate cu participarea membrilor Asociației de Cultura si Civilizație , în special a celor care fac parte din proiectul The Deep Sound of Maramureș.

Ce știi despre muzica experimentală? Ai auzit cum sună un fluier vechi de peste 200 de ani? Cunoști sunetele și formele maramureșene din vremea generației străbunicilor și stră-străbunicilor tăi? Cât de importantă este păstrarea valorilor autentice pentru tine?

Proiectul The Deep Sound of Maramureș are răspunsurile la toate întrebările de mai sus și în plus, vine cu o alternativă la muzica pe care ai ascultat-o până acum.

Un proiect unic și surprinzător, care va deschide noi perspective în lumea muzicală, așa poate fi descris The Deep Sound of Maramureș. Acesta aduce un concept nou, care combină mai multe elemente: spectacol audiovizual, film documentar, album muzical și o cercetare etno-antropologică despre cultura veche maramureșeană.

“Piesa de rezistență” a proiectului este spectacolul audiovizual realizat de trupa de muzică experimentală DNG 010, alcatuita din Petru I. Pap si Claudiu Moise .

Petru I. Pap, antropolog





Claudiu Moise, inginer

DNG 010

Proiectul propune o abordare cu totul nouă a sunetelor vechi maramureșene, de câteva sute de ani, reinterpretate într-o formă inedită printr-o experimentare muzicală. Unele dintre sunetele vechi puse în valoare de către membrii trupei DNG 010 sunt redate cu ajutorul unor instrumente de asemenea foarte vechi, cum ar fi un fluier care poate fi considerat piesă de muzeu, vechi de aproximativ 200 de ani.

Cel care reușește să trezească la viață un fluier de două secole este invitatul nostru special, un instrumentist deosebit,

Ștefan Andreica

Proiectul mai cuprinde un film documentar intitulat „Cercul lui Iacob”, care se concentrează pe prezentarea ideilor total neobișnuite ale lui Nea Iacob, un bătrân din Vișeu de Sus vis-a-vis de lumea sunetelor si formelor intr-o interpretare absolut personală, respectiv clipuri video cu tematica legendelor si miturilor romanesti vechi, ca și "Fata Pădurii".

Cu alt film documentar Tsapinarii Petru I. Pap a obținut premiu special pentru imagine la Festivalul Internațional de Film, Filmul de Piatra si premiu pentru cea mai bună coloană sonoră a unui film românesc la FIFE 2015.

Cercetarea etno-antropologică se întinde pe perioada a cinci ani și presupune culegerea și organizarea unei baze de date complexe (online și offline), care va cuprinde texte scrise, dar și mărturii audio și video despre sunetele și formele vechi, autentice.

Proiectul va dezvălui o parte muzicală mai puțin cunoscută atât de către români, cât și de publicul străin, fiind redată însă sub o altă formă. Se va inregsitra un album muzical compus din 12 piese.Datorită elementelor pe care le cuprinde, proiectul The Deep Sound of Maramureș își propune să fie unul de turism cultural, care să promoveze cultura și tradițiile maramureșene si românești în țară și în străinătate.

Noi, echipa, suntem: Petru I. Pap, Claudiu Moise, Anuța Pop, Delia Suiogan, Gabriela Cozma, Adela Vele, Sînziana Moldovan, Daniel Luka, Miruna Moldovan, Alexandru Vladovici, Dragoș Moldovan, Mihaela Dublea, Măriuca Isaiu, Cosmin Tomoiaga și Hanna Pap.

Partenerii noștri, care ne susțin și ne ajuta : Mura Soap, Trip to Transylvania, Aramis Feeling, Liga Studenților Români din Străinătate, Asociația Vasile Tomoiaga, Universitatea Tehnica din Cluj Napoca Centrul Universitar de Nord, Baia Mare.

Mulțumiri pentru implicarea deosebită campionului olimpic Vasile Tomoiagă

De asemenea îi mulțumim pentru suportul special acordat domnului Dr. Ovidiu Rotar!

Creația vestimentară al echipei este realizată de Ophiuchus Design!

Mulțumim pentru platforma pusa la dispoziția noastră si tuturor celora care au nevoie de ea creata de Fundația Sprijina!

Ia parte la schimbare și contribuie și tu la protejarea și revitalizarea formelor de expresie a culturii tradiționale maramureșene!

Poți susține proiectul The Deep Sound of Maramures cu donatii si/sau share-uirea paginii.

MULȚUMIRI TUTUROR PENTRU CONTRIBUȚIE SI INTERES!

CA SEMN DE MULȚUMIRE PENTRU DONAȚII VĂ PUTEM OFERI URMĂTOARELE RECOMPENSE, ÎN FUNCȚIE DE SUMĂ ȘI MOMENT :

INVITAȚIE LA LANSAREA PROIECTULUI DE LA PARIS

ALBUMUL "THE DEEP SOUND OF MARMUREȘ" SEMNAT DE DNG 010

ALBUMUL "THE DEEP SOUND OF MARAMUREȘ" DE DNG 010

TRICOU ALB ÎNSCRIPȚIONAT CU SIGLA PROIECTULUI

TRICOU NEGRU ÎNSCRIPȚIONAT CU SIGLA PROIECTULUI

O CUTIE CU SĂPUNURI DE LUX DIN LAPTE DE CAPRĂ ȘI INGREDIENTE NATURALE, MARCA MURA, OFERITĂ DE PARTENERII NOȘTRII, MURASOAP.

O FELICITARE ELECTRONICĂ PENTRU TOȚI CEI CARE VOR DONA ORICE SUMĂ, ÎN SEMN DE PREȚUIRE PENTRU GESTUL NOBIL DE A NE AJUTA. VĂ MULȚUMIM!